ഡല്ഹി വംശീയാതിക്രമം: മുസ്ലിം യുവാവിനെ വെടിവെച്ചുകൊന്ന് കത്തിച്ച അഞ്ചുപേര്ക്കെതിരെ കുറ്റം ചുമത്തി ന്യൂഡല്ഹി: ഡല്ഹി വംശീയാതിക്രമത്തിനിടെ രാംലീല മൈതാനത്ത് മുസ്ലിം യുവാവിനെ വെടിവെച്ചുകൊന്ന് കത്തിച്ച സംഭവത്തില് അഞ്ചുപേര്ക്കെതിരെ ഡല്ഹി കോടതി കുറ്റം ചുമത്തി. ഡല്ഹിയിലെ കറാവല് നഗര് സ്വദേശിയായ മുഹമ്മദ് അന്വറിനെ വീടിന് സമീപം രാംലീല മൈതാനത്ത് വെടിവെച്ച് വീഴ്ത്തിയശേഷം തീകൊളുത്തുകയായിരുന്നു.വ്യത്യസ്ത സമുദായക്കാരനായതിെന്റ പേരിലായിരുന്നു കൊലെയന്നും കാലിെന്റ ചെറിയ ഭാഗം മാത്രമാണ് ബാക്കി ലഭിച്ചതെന്നും ഡല്ഹി പൊലീസ് തയാറാക്കിയ റിപ്പോര്ട്ട് വ്യക്തമാക്കിയിരുന്നു. ലഖ്പത് റജോറ, യോഗേഷ്, ലളിത്, കുല്ദീപ് എന്നിവര് ചേര്ന്നാണ് കൃത്യം നടത്തിയത്. എല്ലാവരുടെയും മൊബൈല് ഫോണ് ടവര് ലൊക്കേഷന് പരിശോധിച്ച് ഉറപ്പുവരുത്തിയതായി കോടതി വ്യക്തമാക്കി. കൊലപാതകവും കൊള്ളിവെപ്പുമാണ് പ്രതികള്ക്കെതിരെ ചുമത്തിയ കുറ്റങ്ങള്.സാക്ഷിമൊഴികള് ശേഖരിക്കുന്നതില് പൊലീസ് അലംഭാവം കാണിച്ചതായി കോടതി നിരീക്ഷിച്ചു. എന്നാല്, ജനം ഭീതിയിലായിരുന്നതും മൊഴി നല്കാനുള്ള ധൈര്യം കുറഞ്ഞതും വൈകാന് കാരണമാകാമെന്നും അഡീഷനല് സെഷന്സ് ജഡ്ജി പറഞ്ഞു.2020 ഫെബ്രുവരി 25നാണ് മുഹമ്മദ് അന്വറിെന വീട്ടില് കയറിയശേഷം ആക്രമികള് പുറത്തെത്തിച്ച് വെടിവെച്ച് കൊലപ്പെടുത്തിയത്. വീട് കൊള്ളയടിച്ച ശേഷം ചുട്ടുചാമ്ബലാക്കിയ സംഘം അവിടെയുണ്ടായിരുന്ന 17 ആടുകളെ കൊണ്ടുപോവുകയും ചെയ്തു.